laion/Wikipedia-Exotic huggingface dataset:
יערה יפנית

יערה יפנית (שם מדעי: Lonicera japonica) היא צמח נוי מטפס הנפוץ בישראל. קל להבדיל אותה מהיערה האיטלקית, הגדלה בר בחבל ההררי, על-פי העלים: ליערה היפנית עלים מוארכים בעלי חוד בקצה, ואילו ליערה האיטלקית עלים כמעט עגולים. היערה היפנית גדלה באופן טבעי במזרח אסיה, בין השאר ביפן, בקוריאה, בסין ובטאיוון והגיעה לחדירה רבה בדרום אמריקה. הצמח מטפס, התופס מרחב רב, ופריחתו הבולטת והריחנית בחודשי האביב והקיץ. גם בחודשי הסתיו והחורף הוא שומר על צבע ירוק ועליו אינם נושרים. הוא נחשב למטפס מבוקש בגינות ציבוריות, שכן אין לו דרישות גבוהות להשקיה ולקרקע נוחה. ליערה קצב צמיחה מהיר. יש לה כושר פיתול, בדומה לעלי הגפן. היא עשויה להגיע לגובה עד 10 מטר. העלים הם צרים וקטנים: 3-8 ס"מ אורך 2-3 רוחב. הפרח נחלק כמו לשון כפולה ובעל צבע לבן עם נטייה לצהוב. הפרי עגולי בצבע כחול כהה, בקוטר 5-8 ס"מ וכולל גרעינים בודדים. היערה היפנית נחשבת לצמח פולשני במדינות ארגנטינה, ברזיל ומקסיקו. מקור במדינות אילינוי ווירג'יניה שבארצות הברית יש הגבלות על גידולה. בנוסף, פיתוליה עלולים לגרום לחניקת עצים מסוימים. יש לה ערך רפואי ברפואה הסינית המסורתית. יערה איטלקית מדיה וקבצים בנושא יערה יפנית בוויקישיתוף יערה יפנית, באתר ITIS (באנגלית) יערה יפנית, באתר NCBI (באנגלית) יערה יפנית, באתר האנציקלופדיה של החיים (באנגלית) יערה יפנית, באתר Tropicos (באנגלית) יערה יפנית, באתר GBIF (באנגלית) יערה יפנית, באתר The Plant List (באנגלית) יערה יפנית, באתר IPNI (באנגלית) צמחיית טאיוואן (באנגלית)
ספיידרמן (פירושונים)

האם התכוונתם ל... ספיידרמן – דמות קומיקס ספיידרמן בקולנוע: ספיידרמן (סרט) – סרט קולנוע משנת 2002 בבימויו של סם ריימי בכיכובו של טובי מגווייר בתפקיד ספיידרמן ספיידרמן 2 – סרט המשך משנת 2004, השני בסדרת הסרטים בבימויו של ריימי ובכיכובו של מגווייר ספיידרמן 3 – סרט המשך משנת 2007, השלישי והאחרון בסדרת הסרטים בבימויו של ריימי ובכיכובו של מגווייר ספיידרמן המופלא – סרט קולנוע משנת 2012 בבימויו של מארק ווב בכיכובו של אנדרו גארפילד בתפקיד ספיידרמן ספיידרמן המופלא 2 – סרט המשך משנת 2014, השני והאחרון בסדרת הסרטים בבימויו של ווב ובכיכובו של גארפילד ספיידרמן: השיבה הביתה – סרט קולנוע משנת 2017 בבימויו של ג'ון וואטס בכיכובו של טום הולנד בתפקיד ספיידרמן ספיידרמן: רחוק מהבית – סרט ההמשך משנת 2019 בבימויו של ג'ון וואטס. ספיידרמן: אין דרך הביתה – סרט ההמשך שעלה בשנת 2021, השלישי בסדרת הסרטים בבימויו של וואטס ובכיכובו של טום הולנד ספיידרמן: ממד העכביש – סרט אנימציה משנת 2018 המבוסס על סיפורו של מיילס מוראלס ספיידרמן וחבריו המופלאים – סדרת אנימציה של רשת NBC משנת 1981 ספיידרמן: סדרת האנימציה – סדרת אנימציה של רשת Fox משנת 1994 ספיידרמן ללא גבולות – סדרת אנימציה של רשת Fox משנת 1999 ספיידרמן המדהים – סדרת אנימציה של רשת The CW משנת 2008 ספיידרמן – סדרת אנימציה של דיסני משנת 2017 אלן רובר – מטפס הרים צרפתי הידוע בכינויו "הספיידרמן הצרפתי"
אורן נסים

אורן נסים (נולד ב-4 בנובמבר 1976) הוא כדורגלן עבר ישראלי ששיחק בעמדת החלוץ. בצעירותו שיחק נסים בקבוצת הנוער של הפועל צפרירים חולון, ובעונת 1996/1997 ערך את הופעת הבכורה בקבוצת הבוגרים. בעונה זו ירד עם הקבוצה לליגת המשנה, ובעונה העוקבת חזר לליגה הבכירה. בעונת 1998/1999 עבר להפועל חיפה, וזכה עמה באליפות המדינה בעונתו הראשונה, תחת הדרכתו של המאמן אלי גוטמן. בעונה זו כבש 11 שערים, ביניהם השער שהקנה להפועל חיפה את הזכייה באליפות, בניצחון 3–2 מול מכבי תל אביב. בשנת 2001 זכה עם הקבוצה בגביע הטוטו. בעונת 2001/2002 ירד עם הקבוצה לליגה הלאומית. לאחר הירידה עבר נסים לבני יהודה תל אביב ולאחר חצי שנה עבר למועדון ספורט אשדוד. בעונת 2003/2004 עבר למכבי אחי נצרת ולאחר חצי עונה חזר למ.ס אשדוד. בעונת 2004/2005 עבר לשחק בשורות מכבי נתניה מהליגה הלאומית ובה זכה בתואר מלך השערים של הליגה. עם המועדון הצליח להעפיל לליגת העל דרך המקום השני וזכה עמו בגביע הטוטו של הלאומית. בעונת 2005/2006 עבר נסים להפועל כפר סבא, שם עלה בעיקר כחלוץ מהספסל, ולאחר שנתיים במועדון עבר להפועל באר שבע כחלק ממסע הרכש של אלונה ברקת. בקיץ 2009 עבר ניסים להפועל רמת השרון, ושם שיחק שנתיים וחצי, הבקיע 29 שערי ליגה במדי הקבוצה והיה שותף להעפלתה לליגת העל. בחלון ההעברות של ינואר 2012 עבר להפועל רמת גן ועזר לה להעפיל לליגת העל. בעונה זו כבש 9 שערים. ב-9 ביולי 2012 חתם בשורות מכבי יבנה. בעונה זו כבש 15 שערים בכל המסגרות. באוקטובר 2013 חזר נסים לקדנציה שנייה בהפועל כפר סבא מליגה א', וחתם בשורותיה לשלוש שנים. בעונת 2013/2014 העפיל עם הקבוצה בחזרה לליגה הלאומית, ואף כבש את שער העלייה. בעונת 2014/2015 סייע לקבוצה להשלים שתי עליות רצופות תוך שנתיים ולחזור לליגת העל. ב-22 במאי 2015 ערך את הופעתו האחרונה בקריירה, כשעלה מהספסל בדקה ה-81 במשחק העלייה של הקבוצה מול הפועל רמת גן במסגרת המחזור האחרון של הליגה הלאומית, ולאחריו הודיע על פרישה ממשחק פעיל בגיל 38. לאחר הפרישה החל נסים לשמש בתור מאמן חלוצים במחלקת הנוער של הפועל כפר סבא.כיום מאמן את קבוצת הילדים של עירוני בית דגן. מדיה וקבצים בנושא אורן נסים בוויקישיתוף אורן נסים, באתר ההתאחדות לכדורגל בישראל אורן נסים, באתר Transfermarkt אורן נסים, באתר FootballDatabase.eu ליאן וילדאו, אורן ניסים חתם בהפועל באר שבע, באתר דרומי, 18 ביולי 2007 דורון בן דור, אורן ניסים ורועי סבג חתמו בעירוני רמת השרון, באתר ONE‏, 12 ביולי 2009 אבישי תורג'מן, ‏אורן ניסים חתם בהפועל רמת גן: "זה אתגר", באתר ערוץ הספורט, 26 בינואר 2012 אבישי תורג'מן, ‏אורן ניסים חתם במכבי יבנה: "תהיה כאן קבוצה נהדרת", באתר ערוץ הספורט, 9 ביולי 2012 עירד צפריר, אורן ניסים: "אני זוכר שאני בורח לברומר, זיתוני נותן לי פס ואני מכניע את אובארוב", באתר הארץ, 10 במרץ 2016
חישוב מבוזר

חישוב מבוזר הוא שיטה שבמסגרתה חלקים שונים של משימת חישוב כלשהי המוטלת על תוכנית מחשב מתבצעים במחשבים נפרדים המקושרים ביניהם באמצעות רשת. יש הבדל מסוים בין חישוב מקבילי לחישוב מבוזר: בחישוב מקבילי מחולקת המשימה בין מעבדים אחדים המהווים חלק מאותו מחשב, כך שהקשר ביניהם הדוק ביותר, ואילו בחישוב מבוזר המשימה מחולקת בין מחשבים עצמאיים, שהקשר ביניהם מצומצם. כיוון שחישוב מבוזר מחולק בין מחשבים עצמאיים, הוא עשוי להתבצע בסביבות שונות: דגמים שונים של חומרה, מערכות הפעלה וכדומה. בשתי השיטות, חישוב מקבילי וחישוב מבוזר, חלוקת הבעיה בין מעבדים רבים או מחשבים רבים בדרך כלל מקצרת את הזמן הנדרש להשלמת המשימה, ומאפשרת מתן פתרון בזמן סביר לבעיה שללא פיצולה תדרוש זמן רב מאוד לשם פתרונה. יתרון חשוב של החישוב המבוזר הוא עמידות בפני נפילות של חלק מהמעבדים. במשפחה גדולה של בעיות בחישוב מבוזר הבעיה עצמה קשורה לקישוריות ומבנה התקשורת בין המעבדים. לדוגמה: בחירת מנהיג - בבעיה זאת כל המחשבים (מעבדים) אמורים לבחור אחד מהם שיהיה המנהיג. המנהיג יכול לנהל רשומות, להחזיק מפתחות של קבצים וכו'. דוגמה נוספת היא בניית עץ פורש על קווי התקשורת שמחברים את במעבדים. דוגמה קלאסית היא בעיית ניתוב הודעות, בבעיה זאת מחשבים לכל מעבד את טבלת הניתוב שלו. בטבלה זאת כניסה "יעד" לכל יעד אפשרי (לדוגמה כל מחשב אחר שמחובר לרשת), ובאותה כניסה כתוב על איזה קו שקשור למעבד עליו לשלוח הודעה שהיעד שלה הוא מעבד ה"יעד". כך ההודעה תטייל ברשת עד שתגיע ליעדה. לניהול המשימה חשיבות רבה, משום שנדרש תיאום בין המחשבים השונים המבצעים את החישוב המבוזר. נדרש שימוש בפרוטוקולים המובנים לכל המחשבים שברשת. ניידות התוכנה חשובה גם היא, כדי לאפשר למגוון רחב ביותר של מחשבים להשתתף במשימה. BOINC היא תווכה לניהולו של חישוב מבוזר: חלוקת בעיה גדולה לבעיות קטנות, ביזורה בין המחשבים, ואיסוף התוצאות המגיעות מהם לפתרון השלם של הבעיה. חישוב מבוזר קהילתי הוא התארגנות לעריכתו של חישוב מבוזר באמצעות יצירת קהילה מקוונת המאפשרת ניצול הזמן הפנוי של עשרות אלפי מחשבים אישיים שבעליהם מצטרפים לפרויקט, ורתימתם לפרויקט אחד באמצעות האינטרנט. Big Data בעיית שני הצבאות עיבוד מקבילי מדיה וקבצים בנושא חישוב מבוזר בוויקישיתוף אתר SETI לחישוב מבוזר עם 3 מיליון מחשבים מקושרים חישוב מבוזר, באתר אנציקלופדיה בריטניקה (באנגלית) עיבוד נתונים אלקטרוני - עיבוד מבזר, דף שער בספרייה הלאומית ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
היינריך אלפרין

הרב אברהם חיים היינריך אלפרין (באנגלית: Heinrich Abraham Haim Alperin‏;16 באוקטובר 1877 קראיובה - 3 במרץ 1958 בוקרשט), מראשי הרבנות של יהדות בוקרשט היינריך אלפרין נולד ב-1877 בקראיובה בנם של זלמן אלפרין ואשתו, חווה (אווה) לבית הרשקוביץ'. למד בבית הספר התיכון "קרול הראשון" בעיר הולדתו. הוא נסע אחר כך לווינה, שם סיים בהצטיינות יתרה את לימודיו בבית-המדרש לרבנים בעיר, ובמקביל למד ספרות ופילוסופיה באוניברסיטת וינה עד לקבלת תואר דוקטור. כותרת עבודת הדוקטורט הייתה "Das Willensprimat bei Malebranche und Spinoza in ihrer Psychologie des Willens" - ('עליונות הרצון בפסיכולוגיית הרצון של מלבראנש ושפינוזה'). מ-1907 לימד ספרות בסמינר האוניברסיטאי בבוקרשט ובבית ספר תיכון. לתקופת מה היה מנהל בית הספר היהודי היסודי "רונטי רומן" ומורה לרומנית ולספרות רומנית בגימנסיה היהודית "קולטורה". משנת 1908 כיהן שנים רבות כרב וכדרשן של בית הכנסת הגדול של בוקרשט עד שעזב, לאחר סכסוך עם הוועד המנהל ועבר לבית הכנסת אחדות הקודש. בבית הכנסת הגדול החליף את הרב אלפרין הרב ד"ר אברהם מאיר הלוי וכשהאחרון עבר לבית הכנסת כורל של בוקרשט, חזר הרב אלפרין וכיהן בבית הכנסת הגדול עד מותו. בימי המשטר הצבאי-פשיסטי של אנטונסקו ברומניה, ב-1 באפריל 1943 הרב ד"ר אלפרין (שהתגורר אז ברחוב ספטארולוי 3 בבוקרשט) נבחר להיות בין בני הערובה מקרב האישים היהודים שאוימו להיות מוצאים להורג במקרה שבני עמם "יגרמו נזק למדינה". ביום 29 במרץ 1947 הוקמה בבוקרשט "הסתדרות הרבנים ומחזקי התורה" והרב אלפרין היה בין המייסדיה ונבחר להיות סגן הנשיא שלה. הארגון לא ארך ימים עקב השכנת המשטר הקומוניסטי. הרב אלפרין היה נשוי לארנסטינה ונולדו לו שלושה ילדים - בת ושני בנים. אחד מהם, זיגפריד, היה כנר ראשי באופרה בתל אביב. נכדו, יורם אלפרין, הוא צ'לן בתזמורת הפילהרמונית הישראלית. ברוך טרקטין, לוסיאן-זאב הרשקוביץ, אנציקלופדיה ליהדות רומניה במאות הט"ז-כ"א, מוסד הרב קוק, 2012. באתר הגנאלוגי geni 2014 ברוך טרקטין, לוסיאן-זאב הרשקוביץ, אנציקלופדיה ליהדות רומניה במאות הט"ז-כ"א: חלק שני, מוסד הרב קוק, 2012. עמ' 418. רשימת בני הערובה בכוח ...באתר "בוקר טוב ישראל", 4.1.2006 ברומנית באתר הגנאלוגי geni 2014
קרל בוש

קרל בּוֹש (גרמנית: Carl Bosch; ‏27 באוגוסט 1874 - 26 באפריל 1940) היה כימאי ומהנדס גרמני, חתן פרס נובל לכימיה לשנת 1931, במשותף עם פרידריך ברגיוס, "על התרומה לשיטות כימיות בלחץ גבוה". בוש נולד בקלן, ולמד מטלורגיה והנדסת מכונות בבית הספר הטכני של שרלוטנבורג (כיום - האוניברסיטה הטכנית של ברלין), בין 1894 ל-1896. לאחר מכן למד כימיה באוניברסיטת לייפציג בין השנים 1896 ל-1898. ב-1899 החל לעבוד בחברת BASF, והשתתף בפיתוח דיו האינדיגו הסינתטי. בין 1908 ל-1913 פיתח יחד עם פריץ הבר את תהליך הבר-בוש, לייצור אמוניה. לאחר מלחמת העולם הראשונה עבד על סינתזת בנזין ומתאנול בכימיה של לחץ גבוה. ב-1925 היה ממייסדי חברת אי גה פארבן ומונה למנכ"ל החברה. ב-1931 זכה בפרס נובל לכימיה, יחד עם פרידריך ברגיוס, על פיתוח שיטות בכימיה של לחץ גבוה. בשנת 1935 החל לכהן כיושב ראש מועצת המנהלים של אי גה פארבן, אשר במהלך מלחמת העולם השנייה ייצרה את הגז ציקלון בה עבור מחנות ההשמדה הנאציים. בשנת 1939 זכה בפרס גתה, שבשנות השלטון הנאצי הוענק לאישים שהזדהו עם המשטר הנאצי ותמכו בו. ב-1940 מת בהיידלברג, לאחר מחלה ממושכת. בוש היה אסטרונום חובב, והאסטרואיד "7414 בוש" קרוי על שמו. מדיה וקבצים בנושא קרל בוש בוויקישיתוף קרל בוש, באתר פרס נובל (באנגלית) קרל בוש, באתר אנציקלופדיה בריטניקה (באנגלית) פרטים אודות בוש באתר NNDB קרל בוש, באתר "Find a Grave" (באנגלית)
קומפקטיפיקציה

בטופולוגיה, קומפקטיפיקציה של מרחב טופולוגי היא שיכון שלו בתוך מרחב קומפקטי באופן שהמרחב הראשון צפוף בשני. צעד זה מאפשר ליהנות מהתכונות החזקות של המרחב הקומפקטי. דוגמה: הקטע הסגור [ 0 , 1 ] {\displaystyle [0,1]} מהווה קומפקטיפיקציה של הקטע הפתוח ( 0 , 1 ) {\displaystyle (0,1)} , וגם של הישר הממשי כולו: בשני המקרים הקומפקטיפיקציה כוללת "המצאה" יש-מאין של נקודה חדשה, והדבקתה לשני הקצוות של המרחב הטופולוגי (קצוות "אמיתיים" במקרה הראשון, ו"מדומים" במקרה השני). המתמטיקאי הרוסי פבל אלכסנדרוב (אנ') הראה שלכל מרחב טופולוגי (לא קומפקטי) יש קומפקטיפיקציה על ידי הוספה של נקודה אחת, שמסומנת לרוב " ∞ {\displaystyle \infty } " (נעיר שלעיתים קומפקטיפיקציה זו מכונה "קומפקטיפיקציית אלכסנדרוב" או "קומפקטיפיקציה חד-נקודתית"). הרעיון הוא להעתיק אל המרחב החדש את הטופולוגיה של המרחב הישן, ולהוסיף לאוסף הקבוצות הפתוחות את כל הקבוצות מהצורה G ∪ { ∞ } {\displaystyle G\cup \{\infty \}} כאשר G {\displaystyle G} קבוצה פתוחה של X {\displaystyle X} ו- X ∖ G {\displaystyle X\setminus G} קומפקטית. כדוגמה נוספת, יש שתי דרכים טבעיות לשכן את המישור המרוכב במרחב קומפקטי. האחת, להוסיף לו את "הנקודה באינסוף", ולקבוע שכל סדרה שהערך המוחלט של איבריה שואף לאינסוף, מתכנסת אל הנקודה החדשה. זהו מקרה פרטי של הקומפקטיפיקציה של אלכסנדרוב, והמרחב המתקבל הוא הספירה של רימן. אפשרות שנייה היא להוסיף את "המעגל באינסוף", כלומר להוסיף למישור מעגל "מבחוץ", כשנקודות המעגל עומדות בהתאמה חד-חד-ערכית לזוויות של ישרים. בדוגמה זו, סדרה מתכנסת לנקודה המתאימה לזווית θ {\displaystyle \theta } אם הערך המוחלט של איבריה שואף לאינסוף, והיא אסימפטוטית לישר שהזווית שלו θ {\displaystyle \theta } . המרחב המתקבל הומיאומורפי לעיגול היחידה הסגור. קומפקטיפיקציה אמנם "מתקנת" קבוצה להיות קומפקטית, אך עשויה "להרוס" תכונות שלה, כמו למשל את היותה מרחב האוסדורף: Q {\displaystyle \mathbb {Q} } האוסדורף, אך הקומפקטיפיקציה החד-נקודתית שלו אינה האוסדורף. ניתן להראות שהקומפקטיפיקציה החד-נקודתית של מרחב X {\displaystyle X} היא האוסדורף אם ורק אם X {\displaystyle X} האוסדורף וקומפקטי מקומית. ואכן, Q {\displaystyle \mathbb {Q} } אינו קומפקטי מקומית. תהליך דומה לקומפקטיפיקציה הוא השלמה של מרחבים מטריים. ההשלמה של מרחב מטרי חסום מהווה קומפקטיפיקציה שלו. קומפקטיפיקציית סטון-צ'ך דניאלה ליבוביץ, טופולוגיה קבוצתית, פרק 7 (כרך ג'), הוצאת האוניברסיטה הפתוחה, 1997.
בטא (פירושונים)

האם התכוונתם ל... בטא – אות באלפבית היווני כלכלה: בטא (מדד) – מדד כלכלי לרגישות של מניות מחשבים: גרסת בטא – גרסה נסיונית של מוצר או של תוכנה אסטרונומיה: "בטא" הוא השם שניתן לכוכב בעל בהירות שנייה בקבוצה כוכבים. ביולוגיה: בטא לקטמאז – אנזים המקנה עמידות לאנטיביוטיקה בטא-קרוטן – צבען אדום-כתום בטא ספלנדנס – דג נוי ממין דג קרב סיאמי חוסמי בטא – תרופות להפחתת לחץ דם משטח בטא – מבנה שניוני של חלבון תאי בטא – תאים בלבלב גונדוטרופין כוריוני אנושי – ידוע בשם "הורמון בטא". מתמטיקה: פונקציית בטא – פונקציה מרוכבת סטטיסטיקה: התפלגות בטא – התפלגות רציפה המוגדרת על הקטע [0,1] פיזיקה: קרינת בטא – קרינה אלקטרומגנטית כלי רכב לנצ'יה בטא – מכונית מתוצרת לנצ'יה אשר יוצרה באיטליה בין השנים 1972–1984 ביתא (פירושונים) בטאים בתה
החתמה

החתמה (גם הטבעה) הוא תהליך למידה מהיר ועוצמתי שקורה בתקופה מסוימת של בעל החיים (גיל או שלב בחיים). המונח נקרא כך מפני שבתהליך זה, אובייקט הגירוי מחתים או מטביע את התכונות שלו על בעל החיים. לרוב מונח זה מתייחס לתהליך שבו צאצא נקשר להוריו, וזה מתרחש מיד לאחר בקיעתו או לידתו של הצאצא, אך הוא נכון גם בשלבים אחרים, כמו מציאת זיווג. תהליך ההחתמה מתבסס על מנגנון תורשתי. ההחתמה יוצרת קשר בלתי ניתק בין הצאצא להוריו, על מנת שיוכל לאתר את הוריו כדי שיגוננו עליו בתנאי סכנה, וכדי שיזינו אותו עד אשר יהיה לבוגר ויוכל לדאוג לצרכיו בתנאים רגילים. ההחתמה יוצרת גם מחויבות של ההורה כלפי הצאצא. מחויבות זו כוללת את הזנתו, שמירתו ולימודו של הצאצא דברים חשובים כגון תעופה ושחייה. חוזק ההחתמה שונה בין מין למין; בחלק מהמינים, כאשר הפרט מגיע לבגרות ההחתמה מוחלפת בהתנהגות הנורמטיבית למין. אצל מינים רבים ההחתמה נדרשת לבגרות המינית, וכאשר הפרט מחפש בן זוג, הוא מחפש בן זוג מאותו מין אליו הוחתם. ברגעים הראשונים לאחר הלידה או הבקיעה קיים פרק זמן, השונה בין מין למין, שבו החושים נמצאים במצב של רגישות יתר. במצב זה יש קליטה משופרת של כל הסביבה, דרך מלוא החושים, ובמצב זה מתרחשת, על פי רוב, ההחתמה. אפרוחי האווז, למשל, מוחתמים על ידי הראשון ההולך לפניהם. אפרוחי הברכיות מוחתמים על ידי קולות געגוע, תנועה, וגודל גוף מסוים. אצל דגי הסלמון ההחתמה באה לידי ביטוי בהקשרות להרכב המים, כך שאותם דגים יחזרו למקור המים בו הושרצו על מנת להתרבות בו מאוחר יותר. מאפייני ההחתמה "צרובים" באופן גנטי בכל מין. אם מין מסוים מוחתם על ידי ריח, הוא יכיר את הריח הזה כבר מלידתו, ללא כל התנסות פיזית בריח, ובפעם הראשונה שהוא יחוש בריח הזה – הוא יוחתם. לאופי החברתי של כל מין יש השפעה על חוזק ההחתמה. בעל חיים המנהל אורח חיים חברותי יושפע מההחתמה יותר מאשר בעל חיים המקיים אורח חיים סוליטרי. החתמה יכולה להתבצע גם על ידי מי שעונה לקריטריונים הנדרשים על ידי הצאצא. כך, בעלי חיים שנולדו אצל בני אדם רואים לעיתים את המטפלים שלהם כהוריהם האמיתיים, ובהתבגרם יכולים הם אף לראות בהם בני זוג פוטנציאליים. בגני חיות מתבצעת לעיתים קרובות החתמה על ידי אדם, דבר הגורם לכך שקל יהיה לטפל בהם, אך עשוי לגרום לקשיים בהתרבות ובחיי חברה. למרות שהתופעה תוארה כבר במאה ה-16 על ידי תומאס מור בספרו אוטופיה, התופעה נחקרה לעומק רק בשנות ה-30 של המאה ה-20 על ידי קונראד לורנץ. לורנץ הבחין שאפרוחי האווזים הלכו אחריו מיד לאחר בקיעתם מהביצה, מכיוון שהיה היצור הנע הראשון שראו. על מנת ללמד אותם לשחות היה על לורנץ להיכנס למים לפניהם. החתמה מינית (Sexual imprinting) היא תהליך בו בעל חיים צעיר מגבש את המאפיינים אליהם הוא נמשך בבן או בת הזוג הפוטנציאליים. ערך מורחב – אפקט וסטרמרק אפקט וסטרמרק הוא היפוך של המונח החתמה מינית - כאשר שני אנשים גרים בסמיכות במהלך השנים הראשונות של חייהם, אחד מהם או שניהם לא יחושו לרוב משיכה מינית זה כלפי זו. התופעה נקראת על שם האנתרופולוג הפיני אדווארד וסטרמרק, שתיעד אותה בשנת 1891 בספרו "ההיסטוריה של נישואים בקרב בני-אדם". מאז נצפתה התופעה במקומות רבים ובתרבויות שונות ברחבי העולם, בהם הקיבוצים בישראל, "נישואי שים-פואה" בסין (בהם הזוג גדל יחד), וכן בקרב משפחות בעלות קרבה ביולוגית. ברירת שארים תאוריית ההיקשרות חותם לכל החיים: החתמת בעלי חיים - מקורנרד לורנץ ועד ימנו החתמה, באתר אנציקלופדיה בריטניקה (באנגלית)
VTB

VTB (ברוסית: ВТБ, בעבר: ונשטורגבנק) הוא בנק רוסי, השני בגודלו במשק הרוסי אחרי סברבנק. הבנק מדורג במקום ה-70 מבין אלף הבנקים הגדולים בעולם נכון לשנת 2008. הבנק נמצא ברובו בשליטה ממשלתית (60.9% מהמניות מצויים בידי ממשלת רוסיה באמצעות הסוכנות הפדרלית לניהול רכוש המדינה) ושווי נכסיו מוערך בכ-119 מיליארד דולר. הבנק פועל באמצעות המגזרים הבאים: בנקאות השקעות בחברות, הלוואות ופיקדונות, בנקאות לעסקים, בנקאות בין-תאגידית, בנקאות קמעונאית וביטוח, מרכז תאגידי ועסקים אחרים, בניה ופיתוח ומגזרים אחרים. באוקטובר 2006 שונה שמו מוונשטורגבנק ל-‏VTB כחלק מהליך מיתוג מחדש. בשנת 2007 בוצעה הנפקה שהייתה בין הגדולות בעולם באותה שנה. החברה הציבורית נסחרת בבורסאות של לונדון ומוסקבה. כ-130 אלף משקיעים רוסיים רכשו את מניות הבנק. בשנת 2009 בוצע הנפקה נוספת ובעלות המדינה עלתה לכ-85% ממניות הבנק. הבנק מממן את ליגת הכדורסל הליגה המאוחדת של VTB, דינמו מוסקבה ואת אצטדיון VTB ארנה (שימש תקופה מסוימת כספונסר של מועדון ספרטק סנקט פטרבורג). ב-1 במרץ 2022, כחלק מהסנקציות נגד רוסיה בעקבות הפלישה הרוסית לאוקראינה, הבנק נותק ממערכת הסליקה SWIFT. כלכלת רוסיה סברבנק רוסיה בנק הדואר (רוסיה) מדיה וקבצים בנושא VTB בוויקישיתוף אתר האינטרנט הרשמי של VTB VTB, ברשת החברתית פייסבוק VTB, ברשת החברתית אקס (טוויטר) VTB, ברשת החברתית אינסטגרם VTB, ברשת החברתית VK VTB, סרטונים בערוץ היוטיוב VTB, באתר הבורסה לניירות ערך בלונדון מידע עסקי על חברת VTB באתרים Yahoo! Finance, MarketWatch (באנגלית), גוגל פיננסים VTB, באתר Crunchbase (באנגלית) VTB Bank, Forbes גיל שלמה ומיכל יושאי, ‏ההנפקה הציבורית הגדולה ביותר השנה: הבנק הרוסי VTB מבקש לגייס 8 מיליארד דולר, באתר גלובס, 11 במאי 2007 EU Cuts Seven Russian Banks From SWIFT, Bans RT And Sputnik, באתר RFE/RL, ‏‏2 במרץ 2022 (באנגלית) ערך זה הוא קצרמר בנושא בנקים ובנושא רוסיה. אתם מוזמנים לתרום לוויקיפדיה ולהרחיב אותו.
פקודה (הוראה)

פקודה היא הוראה שניתנה בגוף היררכי כמו צבא או משטרה, על ידי אדם שהוסמך לכך, ושהפרתה כרוכה בדרך כלל בסנקציה. בצבא, על כל חייל למלא פקודה של מפקד הגבוה ממנו בדרגתו, או של מי שהוסמך לתת לו פקודות מתוקף תפקידו. חוק השיפוט הצבאי קובע עונש של בין 7-14 ימי מאסר לחייל שבמזיד לא קיים פקודה שניתנה לו מאת מפקד תוך מילוי תפקידו או שסירב לקיימה. העונש עולה ל-15 שנות מאסר, אם הדבר נעשה במהלך פעולה קרבית. חייל שלא קיים פקודה, מבלי שהוכח כי עשה זאת בכוונה, צפוי לעונש של שתי שנות מאסר, או 10 שנים אם אי הקיום היה במהלך פעולה קרבית. במקרים רבים, מסתפק צה"ל בהליך משמעתי, ואינו מגיש כתבי אישום. חריג לכלל המחייב חיילים למלא אחר פקודות מפקדיהם הוא אם ברור וגלוי שהפקודה שניתנה היא לא חוקית ("פקודה בלתי חוקית בעליל"). כפי שנקבע בפסק הדין העוסק בטבח בכפר קאסם, מדובר במקרים קיצוניים, של "הפרת חוק גלויה ומובהקת, אי חוקיות ודאית והכרחית המופיעה על פני הפקודה עצמה, אופי פלילי ברור של הפקודה או של המעשים שהפקודה מצווה לעשותם, אי חוקיות הדוקרת את העין ומקוממת את הלב, אם העין אינה עיוורת והלב אינו אטום או מושחת - זוהי מידת אי החוקיות הדרושה כדי לבטל את חובת הציות של חייל ולהטיל עליו את האחריות הפלילית למעשיו". במקרה שבו הפקודה אינה חוקית, אך אינן עומדות בתנאים אלה, על החייל לבצעה אף שאינה חוקית. בפני החייל עומדת האפשרות לפנות למפקדו של נותן ההוראה או להגיש קבילה לנציב קבילות חיילים. חוק המשטרה ופקודת בתי הסוהר קובעים כי גם במשטרת ישראל ובשירות בתי הסוהר, בהתאמה, אי מילוי הוראה או סירוב למלא הוראה מהווה עבירה משמעתית. פקודה בלתי חוקית בעליל פקודת מבצע ביד"צ מר/3/57 התובע הצבאי נ' רס"ן שמואל מלינקי ואח', פ"מ יז 90, 214.
קשת (מקצוע)

קַשָּׁת הוא חייל שנשקו העיקרי הוא הקֶשֶת. הקשתים חומשו בקשתות מסוגים שונים בהתאם לסוג הקשת שהיה נפוץ בארץ מוצאם. לעיתים, רוב הצבא הורכב מקשתים (דוגמת הצבא המונגולי) או שהקשתים היו אחת הזרועות החשובות בו (כמו בצבא האנגלי בימי הביניים). בגלל השימוש בקשת, החייל היה יכול לשמור את אויבו במרחק ממנו ולכן רוב הקשתים לא היו מוגנים בשריון גוף. בדרך כלל גם לא השתמשו במגן אלא רק בצינה גדולה. לעיתים היו הקשתים חמושים גם בחרב כנשק לגיבוי והגנה עצמית. הקשתים היו קיימים בצבאות אירופים עד המאה ה-18 ובמקומות נוספים אף עד המאה ה-19 ובתרבויות בעלות טכנולוגיה מפגרת משתמשים בקשתים עד היום. קשתות חץ וקשת קשת מוצלבת לארס אנדרסן, דרגה חדשה של חץ וקשת, ביוטיוב ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
גבעת אורחה

גבעת אורחה (או תל ג'וּחַדֶר) היא גבעה בזלתית בדרום רמת הגולן, דרומית להר פרס ודרומית-מזרחית ליונתן. הגבעה היא חלק מקו התלים הישראלי והיא מתנשאת לגובה של 646 מ' מעל פני הים. למרגלות גבעת אורחה שרידי חאן מהמאה ה-14. בתחומי החאן נמצאו ממצאים ארכאולוגיים גם מתקופות קדומות יותר - התקופה ההלניסטית, התקופה הרומית והתקופה הביזנטית. אחת ההשערות היא שהשם ג'וחדר הוא שיבוש הכינוי "אל-ג'וחנדר" (נושא מקלות הפולו) שנשא האמיר בח'תאמור שהיה מושל צפת מטעם הממלוכים. זה היה תואר נכבד בחצר הסולטאנים הממלוכים. למרגלות הצפונים של גבעת אורחה נמצא בריכת אורחה. ביומה הראשון של מלחמת יום הכיפורים התפרסה מערבית לגבעה, סוללת "בועז" מגדוד "נמר" (405) של חיל התותחנים. הסוללה הותקפה בידי כוחות שריון סורים והושמדה. שרידי התומ"תים עדיין פזורים בשדה המוקשים שבמקום. ביום השני של המלחמה נשבו במקום שלושה תושבי טובא-זנגרייה, שעסקו בגנבת ערימות חציר משדות ביום כיפור, ותפסו מחסה תחת גשרון כביש על מנת להגן על עצמם מהפגזות בתחילת המלחמה בריכת אורחה אנדרטת גדוד סופה אנדרטת גדוד 405 סיפור לחימתו של גדוד 405 "ארבל" ברמת הגולן במלחמת יום הכיפורים (מידע נוסף) צבי אילן: ארץ הגולן, עמ' 314, 1977 מנחם רהט, הבדואים הסתתרו מתחת לגשרון, אך גם הסורים חיפשו שם מחסה..., מעריב, 7 ביוני 1974 ערך זה הוא קצרמר בנושא רמת הגולן. אתם מוזמנים לתרום לוויקיפדיה ולהרחיב אותו.
ג'וחדר

ג'וּחַדֶר הוא שם הנובע, ככל הנראה, משיבוש התואר "אל-ג'וחנדר" (נושא מחבט הפולו), שנשא האמיר בח'תאמור שהיה מושל צפת מטעם הממלוכים. האם התכוונתם ל... תל ג'וחדר (גבעת אורחה) – הר געש כבוי ברמת הגולן המהווה חלק מקו התלים הישראלי. בריכת ג'וחדר (בריכת אורחה) – אחת מ"בריכות הקצינים" ברמת הגולן למרגלות גבעת אורחה, אשר אוגרת את מי המעיינות של עין אום א-שרשיח הנובעים בסמוך. חאן ג'וחדר – שרידי חאן מהמאה ה-14 שנמצא למרגלות גבעת אורחה. צבי אילן, ארץ הגולן, 1977, עמ' 314.